## 12. november 2024

## Sv. Jozafáta, biskupa a mučeníka
spomienka

Invitatórium

Keď sa ofícium koná individuálne, možno sa pomodliť:

Pane, otvor mi ústa, aby som velebil tvoje sväté meno; očisť mi srdce od zbytočných, hriešnych a iných myšlienok; osvieť mi rozum a zapáľ srdce, aby som sa modlil dôstojne, pozorne a nábožne, a tak dosiahol milosť pred pohľadom tvojej božskej velebnosti. Skrze Krista, nášho Pána. Amen.

Pane, otvor moje pery.

A moje ústa budú ohlasovať tvoju slávu.

Na invitatórium možno recitovať žalmy 95, 100, 67 alebo 24. Ak by sa však niektorý zo žalmov 100, 67 resp. 24 niekde v psalmódii toho dňa mal opakovať, nahradí sa žalmom 95.

Žalm s antifónou možno vynechať, ak je invitatórium pred rannými chválami.

Ant. Poďte, klaňajme sa Pánovi, Kráľovi mučeníkov.

Žalm 95
Pozvanie na oslavu Boha
Deň čo deň sa vzájomne povzbudzujte, kým trvá to „dnes“. (Hebr 3, 13)

Poďte, plesajme v Pánovi, *

oslavujme Boha, našu spásu.

Predstúpme s chválospevmi pred jeho tvár *

a oslavujme ho žalmami.

Ant. Poďte, klaňajme sa Pánovi, Kráľovi mučeníkov.

Lebo Pán je veľký Boh *

a nad všetkými bohmi veľký kráľ.

V jeho moci sú zemské hlbiny *

a jemu patria aj nebotyčné štíty.

Jeho je more, veď on ho stvoril, *

i pevnina, ktorú stvárnili jeho ruky.

Ant. Poďte, klaňajme sa Pánovi, Kráľovi mučeníkov.

Poďte, klaňajme sa a na zem padnime, *

kľaknime na kolená pred Pánom, ktorý nás stvoril.

Lebo on je náš Boh a my sme ľud jeho pastviny *

a ovce, ktoré vedie svojou rukou.

Ant. Poďte, klaňajme sa Pánovi, Kráľovi mučeníkov.

Čujte dnes jeho hlas: *

„Nezatvrdzujte svoje srdcia

ako v Meríbe, ako v dňoch Massy na púšti, †

kde ma pokúšali vaši otcovia; *

skúšali ma, hoci moje skutky videli.

Ant. Poďte, klaňajme sa Pánovi, Kráľovi mučeníkov.

Štyridsať rokov sa mi priečilo toto pokolenie *

i povedal som: Je to ľud s blúdiacim srdcom;

tí veru moje cesty neznajú. †

Preto som v svojom hneve prisahal: *

Nevojdú do môjho pokoja.“

Ant. Poďte, klaňajme sa Pánovi, Kráľovi mučeníkov.

Sláva Otcu i Synu *

i Duchu Svätému.

Ako bolo na počiatku, tak nech je i teraz i vždycky *

i na veky vekov. Amen.

Ant. Poďte, klaňajme sa Pánovi, Kráľovi mučeníkov.

Alebo:

Ant. Poďte, klaňajme sa Pánovi, Kráľovi mučeníkov.

Žalm 100
Radosť návštevníka chrámu
Vykúpeným Pán prikazuje spievať hymnus víťazstva. (Sv. Atanáz)

Jasaj na chválu Pánovi, celá zem, *

s radosťou slúžte Pánovi.

S plesaním vstupujte *

pred jeho tvár.

Ant. Poďte, klaňajme sa Pánovi, Kráľovi mučeníkov.

Vedzte, že náš Pán je Boh; †

on je náš stvoriteľ a jemu patríme, *

sme jeho ľud a ovce z jeho stáda.

Ant. Poďte, klaňajme sa Pánovi, Kráľovi mučeníkov.

Vstupujte do jeho brán s piesňou chvály †

a do jeho nádvorí s piesňami oslavnými; *

chváľte ho a velebte jeho meno.

Lebo Pán je dobrý; †

jeho milosrdenstvo trvá naveky *

a jeho vernosť z pokolenia na pokolenie.

Ant. Poďte, klaňajme sa Pánovi, Kráľovi mučeníkov.

Sláva Otcu i Synu *

i Duchu Svätému.

Ako bolo na počiatku, tak nech je i teraz i vždycky *

i na veky vekov. Amen.

Ant. Poďte, klaňajme sa Pánovi, Kráľovi mučeníkov.

Alebo:

Ant. Poďte, klaňajme sa Pánovi, Kráľovi mučeníkov.

Žalm 67
Zvelebujte Pána, všetky národy
Nech je vám známe, že sa táto Božia spása posiela pohanom. (Sk 28, 28)

Bože, buď nám milostivý a žehnaj nás; *

a tvoja tvár nech žiari nad nami,

aby sa tvoja cesta stala známou na zemi *

a tvoja spása medzi všetkými národmi.

Ant. Poďte, klaňajme sa Pánovi, Kráľovi mučeníkov.

Bože, nech ťa velebia národy, *

nech ťa velebia všetky národy.

Nech sa tešia a jasajú národy, †

že spravodlivo súdiš ľudí *

a spravuješ národy na zemi.

Ant. Poďte, klaňajme sa Pánovi, Kráľovi mučeníkov.

Bože, nech ťa velebia národy, *

nech ťa velebia všetky národy.

Zem vydala svoj plod; *

nech nás požehná Boh, náš Boh;

nech nás Boh požehná *

a nech si ho ctia všetky končiny zeme.

Ant. Poďte, klaňajme sa Pánovi, Kráľovi mučeníkov.

Sláva Otcu i Synu *

i Duchu Svätému.

Ako bolo na počiatku, tak nech je i teraz i vždycky *

i na veky vekov. Amen.

Ant. Poďte, klaňajme sa Pánovi, Kráľovi mučeníkov.

Alebo:

Ant. Poďte, klaňajme sa Pánovi, Kráľovi mučeníkov.

Žalm 24
Pán prichádza do chrámu
Kristovi sa otvorili nebeské brány a bol vzatý do neba. (Sv. Irenej)

Pánova je zem i všetko, čo ju napĺňa, *

okruh zeme aj tí, čo bývajú na ňom.

Veď on sám položil jeho základy na moriach *

a upevnil ho na vodách.

Ant. Poďte, klaňajme sa Pánovi, Kráľovi mučeníkov.

Kto smie vystúpiť na vrch Pánov, *

kto smie stáť na jeho mieste posvätnom?

Ten, čo má ruky nevinné a srdce čisté, †

čo nedvíha svoju dušu k márnosti *

a neprisahá falošne.

Taký dostane požehnanie od Pána *

a odmenu od Boha, svojho spasiteľa.

To je pokolenie tých, čo ho hľadajú, *

čo hľadajú tvár Boha Jakubovho.

Ant. Poďte, klaňajme sa Pánovi, Kráľovi mučeníkov.

Zdvihnite, brány, svoje hlavice †

a vyvýšte sa, brány prastaré, *

lebo má vstúpiť kráľ slávy.

Kto je ten kráľ slávy? *

Pán silný a mocný, Pán mocný v boji.

Ant. Poďte, klaňajme sa Pánovi, Kráľovi mučeníkov.

Zdvihnite, brány, svoje hlavice, †

a vyvýšte sa, brány prastaré, *

lebo má vstúpiť kráľ slávy.

Kto je ten kráľ slávy? *

Pán zástupov, to je ten kráľ slávy.

Ant. Poďte, klaňajme sa Pánovi, Kráľovi mučeníkov.

Sláva Otcu i Synu *

i Duchu Svätému.

Ako bolo na počiatku, tak nech je i teraz i vždycky *

i na veky vekov. Amen.

Ant. Poďte, klaňajme sa Pánovi, Kráľovi mučeníkov.

Text © KBS. Texty sú publikované s vedomím KBS ako pracovná verzia.

© 1999-2023 J. Vidéky